George Simion pierde teren și la Neamț. Val de plecări din AUR
- Mădălina Sfrijan
- 31 martie 2024, 11:25
George Simion a fost prezent la Neamț, acolo unde zeci de membri al AUR și-au depus demisiile. Între biroul de conducere al organizaţiei a demisionat din partid. În total, peste 70 de persoane au luat această decizie. De altfel, foștii lideri locali ai AUR au precizat că valul de demisii va continua.
George Simion are mai puțini simpatizanți la Neamț
Fostul preşedinte al organizaţiei, Loredan Popa, a anunțat că 70 de persoane au înaintat cererile de demisie. Totodată, acesta a subliniat că în zilele următoare, circa 90% dintre membrii AUR Piatra-Neamţ vor pleca din partid.
"Practic, AUR Piatra-Neamţ este destructurat", a spus Loredan Popa.
Nemulțumiți de candidatul la funcția de primar
Persoanele care au plecat din AUR și-au arătat nemulțumirea vizavi de intrarea în partid a fostul consilier județean PNL Marius Apopei. De altfel, aceștia susțin că nu au fost întrebați înainte ca fostul liberal ss fie desemnat candidat la funcţia de primar al municipiului Piatra-Neamţ.
Nu este singurul caz în care AUR se confruntă cu un val de demisii. În 9 februarie, Ovidiu Szime, fostul președinte al organizației din Timușiara a demisionat din funcție. Decizia acestuia a venit la scuert timp după protest anti-comasare, organizat de AUR în mai multe județe din țară și în Capitală.
George Simion, despre candidatul susținut la Piatra Neamț
Foștii reprezentanți ai AUR Piatra Neamț susțin că filiala nu a fost înștiințată că fostul liberal va primi susținere la alegeri. George Simion a subliniat că demisiile ar fi fost înaintate încă din toamna anului trecut.
"Domnul Apopei are cel mai important stăpân, pe Dumnezeu (…) Și-au dat demisia din octombrie anul trecut, acum vor să răscolească. Nouă nu ne plac aranjamentele", a spus acesta.
Liderul AUR a fost prezent la Piatra Neamț pentru o acțiune stradală. Acesta a luat parte la o strângere de semnături pentru alegerile din 9 iunie.